አረንጓዴ ቢጫ ቀዩ ሰንደቅ ያልተውለበለበበት ብቸኛው ዓለም አቀፍ መድረክ
ይህ ሰንደቅ እስካሁን ድረስ ከፍ ያላለበት አንድ መድረክ አለ፡፡ ይሄም ከእግር ኳስ ውድድር ሁሉ ትልቁ እንደሆነ በሚታመነው የዓለም ዋንጫ መድረክ ነው፡፡ በዚህ መድረክ ላይ ሰንደቁን ከፍ ለማድረግ ብዙ ጊዜ ጥረት ተደርጓል፤ ነገር ግን አልተሳካም፡፡ ለምን ? ለ2022 የኳታሩ የዓለም ዋንጫ የአፍሪካ ሃገራት የምድብ ድልድል በግብጽ ካይሮ ወጥቷል፡፡ በ10 ምድቦች በተደለደለው የአፍሪካ ሃገራት የዓለም ዋንጫ የምድብ ድልድል ኢትዮጵያ በምድብ ሰባት (በምድብ G) ተደልድላለች፡፡የኢትዮጵያ ብሔራዊ ቡድን በምድብ ሰባት ሲደለደል፣ ደቡብ አፍሪካን፣ ጋናን እና ዝምባቡዌን ይገጥማል፡፡ በተለይም ደቡብ አፍሪካና ጋና በአፍሪካ እግር ኳስ ታሪክ ተጽዕኖ ፈጣሪ የሚባሉ ሃገራት ናቸው፡፡ ደቡብየኢትዮጵያ ብሔራዊ ቡድን አሰልጣኝ አብርሃም መብራቱ ከምድብ ድልድሉ በኋላ በሰጡት አስተያዬት ‹‹የወጣው ድልድል ለአንዳንዱ ቀላል ሲሆን ለሌላው ደግሞ ከባድ ነው፡፡ ብሔራዊ ቡድኑ የተመደበበት ምድብም የሚመጥን ጠንካራ ዝግጅት እንድናደርግ የጠቆመ ድልድል ነው፡፡ ዝግጅታችን በሚገባ አጠናክረን ሁሉም ባለድርሻ አካላት ጥሩ ሥራ ከሠራ ቡድኑ አሁን ያለውን መነሳሳትና ጥንካሬ ማስቀጠል እንችላለን›› ብለዋል፡፡